b'\n_START_ARTICLE_\nFolklorinis metalas\n_START_SECTION_\nRytieti\xc5\xa1kas metalas\n_START_PARAGRAPH_\nProgresyvaus metalo grup\xc4\x97 Orphaned Land susik\xc5\xabr\xc4\x97 1991\xc2\xa0m. Izraelyje. 1993\xc2\xa0m. jie i\xc5\xa1leido demo album\xc4\x85 The Beloved\xe2\x80\x99s Cry, kuris susilauk\xc4\x97 \xc5\xbeiniasklaidos d\xc4\x97mesio d\xc4\x97l savo ne\xc4\xafprastos stilistikos 1994\xc2\xa0m. grup\xc4\x97 i\xc5\xa1leido savo debiutin\xc4\xaf album\xc4\x85 Sahara Orphaned Land jau\xc4\x8diami ry\xc5\xa1k\xc5\xabs Artim\xc5\xb3j\xc5\xb3 Ryt\xc5\xb3 muzikos elementai atkeliav\xc4\x99 i\xc5\xa1 \xc5\xbeyd\xc5\xb3 ir arab\xc5\xb3 liaudies muzikos. \xc5\xa0is ne\xc4\xafprastas ir unikalus Orphaned Land stilius pavadintas rytieti\xc5\xa1ku metalu (oriental metal)._NEWLINE_1993\xc2\xa0m. Jeruzal\xc4\x97je susik\xc5\xabr\xc4\x97 antikrik\xc4\x8dioni\xc5\xa1ka grup\xc4\x97 Melechesh. \xe2\x80\x9e Savo k\xc5\xabryb\xc4\x85 Melechesh prad\xc4\x97jo nuo black metalo, ta\xc4\x8diau 1996\xc2\xa0m. i\xc5\xa1leistame EP The Siege of Lachish suskambo folkloriniu element\xc5\xb3 turinti muzika. V\xc4\x97lesn\xc4\x97je k\xc5\xabryboje grup\xc4\x97 prad\xc4\x97jo jungti black, death ir thrash metal\xc4\x85 su impresyviomis Artim\xc5\xb3j\xc5\xb3 Ryt\xc5\xb3 melodijomis ir vokalais\xe2\x80\x9c Kita rytieti\xc5\xa1ko metalo grup\xc4\x97 Distorted susik\xc5\xabr\xc4\x97 1996\xc2\xa0m. ir tapo pirm\xc4\x85ja moteri\xc5\xa1ko vokalo metalo grupe Izraelyje.\n_START_SECTION_\nViduram\xc5\xbei\xc5\xb3 metalas\n_START_PARAGRAPH_\nRyt\xc5\xb3 Vokietijos grup\xc4\x97 Subway to Sally susik\xc5\xabr\xc4\x97 1992\xc2\xa0m. kaip folkroko grup\xc4\x97, dainuojanti angli\xc5\xa1kai bei \xc4\xaftraukianti \xc5\xa1kot\xc5\xb3 ir airi\xc5\xb3 muzikos motyvus. Su antruoju albumu MCMXCV, i\xc5\xa1leistu 1995\xc2\xa0m., grup\xc4\x97 pasuko link labiau tautini\xc5\xb3 tradicij\xc5\xb3 ir prad\xc4\x97jo dainuoti voki\xc5\xa1kai. D\xc4\x97l Skyclad \xc4\xaftakos, Subway to Sally prad\xc4\x97jo groti hard rok\xc4\x85 ir sunk\xc5\xb3j\xc4\xaf metal\xc4\x85, praturtint\xc4\x85 viduram\xc5\xbei\xc5\xa1k\xc5\xb3 instrument\xc5\xb3, toki\xc5\xb3 kaip d\xc5\xabdmai\xc5\xa1is, ryla, liutnia, mandolina, fleita garsais bei romantin\xc4\x97s-simbolin\xc4\x97s vokie\xc4\x8di\xc5\xb3 poezijos eil\xc4\x97mis. Susilaukusi didelio pasisekimo Vokietijoje, nuo to laiko grup\xc4\x97 laikoma viduram\xc5\xbei\xc5\xa1ko roko/metalo pradininke. "_NEWLINE_Vokietijoje palaipsniui prad\xc4\x97jo formuotis tokios muzikos scena. 1996\xc2\xa0m. Berlyne susik\xc5\xabrusi grup\xc4\x97 In Extremo taip pat prad\xc4\x97jo s\xc4\x97kming\xc4\x85 karjer\xc4\x85, prad\xc4\x97jusi derinti metal\xc4\x85 su viduram\xc5\xbei\xc5\xa1kais insrumentais, tokiais kaip \xc5\xa1koti\xc5\xa1ki d\xc5\xabdmai\xc5\xa1iai. Taip pat komerci\xc5\xa1kai s\xc4\x97kiminiga ir Bavarijoje susik\xc5\xabrusi grup\xc4\x97 Schandmaul, save tituluojanti \xc5\xa1i\xc5\xb3 laik\xc5\xb3 menestreliais. Jie taip pat savo muzikiname arsenale naudoja d\xc5\xabdmai\xc5\xa1ius, rylas, smuikus, mandolinas.\n_START_SECTION_\nKelti\xc5\xa1kas metalas\n_START_PARAGRAPH_\nAiri\xc5\xb3 grup\xc4\x97 Cruachan 1992\xc2\xa0m. \xc4\xafkurta jos gitaristo Keith Fay. Pirm\xc4\x85j\xc4\xaf savo demo album\xc4\x85 i\xc5\xa1leido 1993\xc2\xa0m. \xc4\xaekv\xc4\x97ptas Skyclad k\xc5\xabrybos Fay paband\xc4\x97 sujungti black metal\xc4\x85 su airi\xc5\xb3 liaudies muzika. Debiutinis albumas Tuatha Na Gael buvo i\xc5\xa1leistas 1995\xc2\xa0m., o grup\xc4\x97 \xc4\xafvardinta, kaip atlikusi didel\xc4\xaf darb\xc4\x85, i\xc5\xa1pl\xc4\x97sdama folklorinio metalo \xc5\xbeanr\xc4\x85. \xc5\xa0i Cruachan sudaryta kelti\xc5\xa1kos muzikos ir metalo kombinacija dabar \xc5\xbeinoma kaip kelti\xc5\xa1kas metalas._NEWLINE_Lygiagre\xc4\x8diai su Cruachan kita airi\xc5\xb3 black metalo grup\xc4\x97 Primordial 1993\xc2\xa0m. taip pat i\xc5\xa1leido demo album\xc4\x85 su kelt\xc5\xb3 folkoro motyvais. " Kitos i\xc5\xa1 ankstyv\xc5\xb3j\xc5\xb3 kelti\xc5\xa1ko metalo grupi\xc5\xb3 yra Geasa ir Waylander, abi savo pimuosius demo albumus i\xc5\xa1leido 1995\xc2\xa0m.\n_START_SECTION_\nVystymasis\n_START_PARAGRAPH_\nNuo paskuiniojo XX a. de\xc5\xa1imtme\xc4\x8dio vidurio kitos grup\xc4\x97s palaipsniui taip pat \xc4\x97m\xc4\x97 kombinuoti metal\xc4\x85 su folklorine muzika. Storm buvo trumpai gyvavusi Norvegijos metalo grup\xc4\x97, kuri\xc4\x85 sudar\xc4\x97 Fenriz, Sigurd Wongraven ir Kari Ruesl\xc3\xa5tten atitinkamai i\xc5\xa1 black metal grupi\xc5\xb3 Darkthrone, Satyricon ir doom metal grup\xc4\x97s The 3rd and the Mortal. J\xc5\xb3 1995\xc2\xa0m. i\xc5\xa1leistame vieninteliame albume Nordavind buvo naudojama klavi\xc5\xa1ini\xc5\xb3 instrument\xc5\xb3 muzika, siekiant imituoti folklorin\xc4\x97s muzikos garsus. Vokie\xc4\x8di\xc5\xb3 grup\xc4\x97 Empyrium taip pat sintezatoriais ir gitaromis k\xc5\xabr\xc4\x97 tamsiojo folkloro black metalo muzik\xc4\x85, kuri\xc4\x85 \xc4\xafra\xc5\xa1\xc4\x97 1996\xc2\xa0m. debiutiname albume A Wintersunset._NEWLINE_1996\xc2\xa0m. startavo instrumentalisto Vratyas Vakyas black metalo projektas i\xc5\xa1 Vokietijos Falkenbach. Savo k\xc5\xabryboje jis jung\xc4\x97 viking\xc5\xb3 metal\xc4\x85, klavi\xc5\xa1ini\xc5\xb3 garsus ir liaudies muzikos elementus. \xc5\xa0i\xc4\x85 muzik\xc4\x85 taip pat prad\xc4\x97jo groti tokios grup\xc4\x97s kaip Windir, M\xc3\xa5negarm ir Thyrfing._NEWLINE_Prie\xc5\xa1 daugum\xc4\x85 folklorinio metalo grupi\xc5\xb3, jau 1989\xc2\xa0m. susik\xc5\xabr\xc4\x97 ispan\xc5\xb3 grup\xc4\x97 M\xc3\xa4go de Oz, o savo debiutin\xc4\xaf album\xc4\x85 i\xc5\xa1leido 1994\xc2\xa0m. Savo sud\xc4\x97tyje tur\xc4\x97dama 9 narius, tarp j\xc5\xb3 smuikinink\xc4\x85 ir fleitinink\xc4\x85 grup\xc4\x97 palaipsniui per\xc4\x97jo prie power metalo ir kelti\xc5\xa1ko skambesio folk metalo derinio. Grup\xc4\x97 sulauk\xc4\x97 didelio populiarumo Ispanijoje ir Piet\xc5\xb3 Amerikoje. JAV grup\xc4\x97 The Lord Weird Slough Feg i\xc5\xa1 Pensilvanijos, susik\xc5\xabrusi dar prie\xc5\xa1 1990\xc2\xa0m. taip pat i\xc5\xa1vyst\xc4\x97 unikal\xc5\xb3 tradicinio, power ir folklorinio metalo derin\xc4\xaf._NEWLINE_Moravijoje 1995\xc2\xa0m. susib\xc5\xabr\xc4\x97 doom metalo grup\xc4\x97 Silent Stream of Godless Elegy, kuri pasitelkusi smuikus ir violon\xc4\x8deles prad\xc4\x97jo kurti pagoni\xc5\xa1kos tematikos muzik\xc4\x85. " Su savo antruoju albumu Behind the Shadows, i\xc5\xa1leistu 1998\xc2\xa0m. grup\xc4\x97s muzikoje atsirado pastebima folkloro \xc4\xaftaka.'